Document ID: /roh_data/filtered/fineweb-2-filterrobots_roh.jsonl.gz/58817

Victor Peer surprenda il presidi a partir dal zercladur enfin la fin da l'onn 2023. Quest remplazzament ha fatg da basegn causa ch’Emil Müller banduna l’Engiadina. Müller è vegnì elegì sco nov president da la vischnanca da Egnach en il chantun Turgovia.
Plinavant ha la radunanza da delegads da la Corporaziun Energia Engiadina nominà lur nov president Victor Peer era sco nov commember dal cussegl administrativ tar las Ovras Electricas d’Engiadina.
La Corporaziun Energia Engiadina è ina corporaziun da dretg public che represchenta ils interess da las quatter vischnancas S-chanf, Zernez, Scuol e Valsot envers las Ovras Electricas d’Engiadina SA.